title: Neuvoston päätös (EU) 2015/2361, annettu 16 päivänä joulukuuta 2015, alueiden komitean italialaisen jäsenen ja italialaisen varajäsenen nimeämisestä

text:
               17.12.2015

               FI

               Euroopan unionin virallinen lehti

               L 331/29

         NEUVOSTON PÄÄTÖS (EU) 2015/2361,
   annettu 16 päivänä joulukuuta 2015,
   alueiden komitean italialaisen jäsenen ja italialaisen varajäsenen nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta, 5 päivänä helmikuuta ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja 2015/994/EU (3) alueiden komitean jäsenten ja varajäsenten nimeämisestä kaudeksi, joka alkaa 26 päivänä tammikuuta 2015 ja päättyy 25 päivänä tammikuuta 2020.

               (2)

               Yksi alueiden komitean jäsenen paikka on vapautunut Ignazio MARINOn toimikauden päätyttyä.

               (3)

               Yksi varajäsenen paikka vapautuu, kun Antonio DECARO nimetään alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2020:

               a)

               jäseneksi:

                           —

                           Sig. Antonio DECARO, Sindaco di Bari,

                     ja

               b)

               varajäseneksi:

                           —

                           Sig. Andrea BALLARÈ, Sindaco di Novara.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä joulukuuta 2015.

            Neuvoston puolesta

            Puheenjohtaja

         C. DIESCHBOURG

      (1)  EUVL L 20, 27.1.2015, s. 42.

      (2)  EUVL L 31, 7.2.2015, s. 25.

      (3)  EUVL L 159, 25.6.2015, s. 70.


title: Euroopan parlamentin päätös (EU) 2016/1548, annettu 28 päivänä huhtikuuta 2016, Euroopan rautatieviraston varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/314

         EUROOPAN PARLAMENTIN PÄÄTÖS (EU) 2016/1548,
   annettu 28 päivänä huhtikuuta 2016,
   Euroopan rautatieviraston varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan rautatieviraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan rautatieviraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0077/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan rautatieviraston perustamisesta 29. huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (4) ja erityisesti sen 39 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A8-0106/2016),

               1.

               toteaa, että Euroopan rautatieviraston tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan rautatieviraston varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan rautatieviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 238.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 164, 30.4.2004, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Eurooppa-neuvoston päätös, tehty komission puheenjohtajan suostumuksella, annettu 4 päivänä joulukuuta 2009 , unionin ulkoasioiden ja turvallisuuspolitiikan korkean edustajan nimittämisestä

text:
               15.12.2009

               FI

               Euroopan unionin virallinen lehti

               L 328/69

      EUROOPPA-NEUVOSTON PÄÄTÖS,
   tehty komission puheenjohtajan suostumuksella,
   annettu 4 päivänä joulukuuta 2009,
   unionin ulkoasioiden ja turvallisuuspolitiikan korkean edustajan nimittämisestä
   (2009/950/EU)
   EUROOPPA-NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 18 artiklan 1 kohdan
   sekä katsoo seuraavaa:

               (1)

               Catherine ASHTON nimitettiin 1 päivänä joulukuuta 2009 unionin ulkoasioiden ja turvallisuuspolitiikan korkeaksi edustajaksi 1 päivänä joulukuuta 2009 alkavaksi ja tällä hetkellä virassa olevan komission toimikauden lopussa päättyväksi kaudeksi.

               (2)

               Euroopan unionista tehdyn sopimuksen 17 artiklan 7 kohdan kolmannen alakohdan mukaisesti Euroopan parlamentti äänestää komission puheenjohtajaksi valitun, unionin ulkoasioiden ja turvallisuuspolitiikan korkean edustajan ja muiden komission jäsenten hyväksymisestä yhtenä kokoonpanona.

               (3)

               Olisi nimitettävä unionin ulkoasioiden ja turvallisuuspolitiikan korkea edustaja tällä hetkellä virassa olevan komission toimikauden lopussa alkavaksi ja 31 päivänä lokakuuta 2014 päättyväksi kaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Catherine ASHTON nimitetään unionin ulkoasioiden ja turvallisuuspolitiikan korkeaksi edustajaksi tällä hetkellä virassa olevan komission toimikauden lopussa alkavaksi ja 31 päivänä lokakuuta 2014 päättyväksi kaudeksi.
   2 artikla
   Eurooppa-neuvoston puheenjohtaja antaa tämän päätöksen tiedoksi Catherine ASHTONille.
   Se tulee voimaan päivänä, jona se annetaan tiedoksi.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 4 päivänä joulukuuta 2009.

            Eurooppa-neuvoston puolesta

            Puheenjohtaja

         H. VAN ROMPUY


title: 2011/249/EU: Euroopan parlamentin ja neuvoston päätös, annettu 5 päivänä huhtikuuta 2011 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/013 PL/Podkarpackie koneiden valmistus)

text:
               20.4.2011

               FI

               Euroopan unionin virallinen lehti

               L 104/45

         EUROOPAN PARLAMENTIN JA NEUVOSTON PÄÄTÖS,
   annettu 5 päivänä huhtikuuta 2011,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/013 PL/Podkarpackie koneiden valmistus)
   (2011/249/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka ovat tulleet vähennetyiksi maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Puola esitti 27 päivänä huhtikuuta 2010 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu Ala-Karpatian voivodikunnan NUTS II -alueella (Podkarpackie, PL32) NACE Rev. 2:n kaksinumerotason 28 (koneiden ja laitteiden valmistus) piirissä toimivissa kolmessa yrityksessä, ja toimitti sitä täydentäviä lisätietoja 4 päivään elokuuta 2010 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 453 570 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Puolan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 453 570 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 5 päivänä huhtikuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         GYŐRI E.

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: EFTAn valvontaviranomaisen päätös N:o 4/94/COL, annettu 19 päivänä tammikuuta 1994, valtion tukea koskevien menettelysääntöjen ja aineellisten sääntöjen hyväksymisestä ja antamisesta valtion tuen alalla (Suuntaviivat ETA-sopimuksen 61 ja 62 artiklan sekä valvonta- ja tuomioistuinsopimuksen pöytäkirjassa 3 olevan 1 artiklan soveltamista ja tulkitsemista varten)

text:
Avis juridique important

|

E1994C0004

Virallinen lehti nro L 231 , 03/09/1994 s. 0001 - 0084

EFTAN VALVONTAVIRANOMAISEN PÄÄTÖS N:o 4/94/COL,annettu 19 päivänä tammikuuta 1994,valtion tukea koskevien menettelysääntöjen ja aineellisten sääntöjen hyväksymisestä ja antamisesta valtion tuen alalla (Suuntaviivat ETA-sopimuksen 61 ja 62 artiklan sekä valvonta- ja tuomioistuinsopimuksen pöytäkirjassa 3 olevan 1 artiklan soveltamista ja tulkitsemista varten)EFTAN VALVONTAVIRANOMAINEN, jokaottaa huomioon sopimuksen Euroopan talousalueesta(1) ja erityisesti sen liitteessä XV olevan 61-64 artiklan 2-37 kohdan sekä pöytäkirjan 26,ottaa huomioon valvontaviranomaisen ja tuomioistuimen perustamista koskevan EFTA-valtioiden sopimuksen(2) ja erityisesti sen 5 artiklan 2 kohdan b alakohdan ja 24 artiklan sekä pöytäkirjassa 3 olevan 1 artiklan,sekä katsoo, ettäEFTAn valvontaviranomainen saattaa voimaan valvonta- ja tuomioistuinsopimuksen 24 artiklan mukaisesti valtion tukea koskevat ETA-sopimuksen määräykset sekä tämän sopimuksen tullessa voimaan hyväksyy säädöksiä, jotka vastaavat valvonta- ja tuomioistuinsopimuksen liitteessä I lueteltuja EY:n komission säädöksiä,EFTAn valvontaviranomainen antaa valvonta- ja tuomioistuinsopimuksen 5 artiklan 2 kohdan b alakohdan mukaisesti ilmoituksia ja suuntaviivoja ETA-sopimuksessa käsitellyistä asioista, jos ETA-sopimuksessa tai valvonta- ja tuomioistuinsopimuksessa erikseen niin määrätään tai jos EFTAn valvontaviranomainen katsoo sen tarpeelliseksi, jamuistutetaan säädösten tarkoituksesta ohjata yrityksiä antamalla niille ne periaatteet ja säännöt, joita EFTAn valvontaviranomainen seuraa soveltaessaan ETA-sopimusta ja erityisesti sen 49 ja 61-64 artiklaa, sekä valvonta- ja tuomioistuinsopimusta ja erityisesti sen pöytäkirjaa 3 tiettyyn tapaukseen sen varmistamiseksi, että valtion tukea koskevia ETA-sääntöjä sovelletaan yhdenmukaisesti kaikkialla Euroopan talousyhteisössä,ON PÄÄTTÄNYT SEURAAVAA:1. EFTAn valvontaviranomainen hyväksyy ja antaa valtion tukea koskevat menettelysäännöt ja aineelliset säännöt (suuntaviivat ETA-sopimuksen 61 ja 62 artiklan sekä valvonta- ja tuomioistuinsopimuksen pöytäkirjassa 3 olevan 1 artiklan soveltamista ja tulkitsemista varten), jotka ovat tämän päätöksen liitteinä.2. Nämä suuntaviivat ovat todistusvoimaiset englannin kielellä ja ne julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä 19 päivänä tammikuuta 1994.EFTAn valvontaviranomaisen puolestaPuheenjohtajaKnut ALMESTAD(1) Jäljempänä "ETA-sopimus"(2) Jäljempänä "valvonta- ja tuomioistuinsopimus">TAULUKON PAIKKA>


Avis juridique important

|

32003D0686

2003/686/EY: Neuvoston päätös, tehty 22 päivänä syyskuuta 2003, alueiden komitean jäsenen nimeämisestä

Virallinen lehti nro L 250 , 02/10/2003 s. 0023 - 0023

Neuvoston päätös,tehty 22 päivänä syyskuuta 2003,alueiden komitean jäsenen nimeämisestä(2003/686/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Saksan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1).(2) Alueiden komiteassa on vapautunut jäsenen paikka Jürgen GNAUCKin erottua, mikä on annettu neuvostolle tiedoksi 8 päivänä heinäkuuta 2003,ON PÄÄTTÄNYT SEURAAVAA:Ainoa artiklaNimetään Hans KAISER (Minister für Bundes- und Europaangelegenheiten in der Staatskanzlei und Bevollmächtigter beim Bund Thüringer Staatskanzlei) alueiden komitean jäseneksi Jürgen GNAUCKin tilalle tämän jäljellä olevaksi toimikaudeksi eli 25 päivään tammikuuta 2006 saakka.Tehty Brysselissä 22 päivänä syyskuuta 2003.Neuvoston puolestaPuheenjohtajaF. Frattini(1) EYVL L 24, 26.1.2002, s. 38.


title: 2007/539/EY: Komission päätös, tehty 4 päivänä heinäkuuta 2007 , Japanista peräisin olevien tiettyjen kamerajärjestelmien tuontia koskevan polkumyynnin vastaisen menettelyn päättämisestä

text:
               31.7.2007

               FI

               Euroopan unionin virallinen lehti

               L 198/32

      KOMISSION PÄÄTÖS,
   tehty 4 päivänä heinäkuuta 2007,
   Japanista peräisin olevien tiettyjen kamerajärjestelmien tuontia koskevan polkumyynnin vastaisen menettelyn päättämisestä
   (2007/539/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   TÄMÄ TUTKIMUS

               (1)

               Komissio vastaanotti 4 päivänä huhtikuuta 2006 valituksen, jossa väitettiin Japanista peräisin olevien tiettyjen kamerajärjestelmien tuonnin tapahtuvan vahingollisella polkumyynnillä.

               (2)

               Valituksen teki Grass Valley Nederland BV perusasetuksen 4 artiklan 1 kohdan ja 5 artiklan 4 kohdan mukaisesti sellaisten yhteisön tuottajien puolesta, joiden tuotanto muodostaa huomattavan tiettyjen kamerajärjestelmien koko tuotannosta yhteisössä.

               (3)

               Valitus sisälsi alustavaa näyttöä polkumyynnin ja siitä aiheutuvan merkittävän vahingon olemassaolosta, mikä katsottiin riittäväksi perusteeksi polkumyynnin vastaisen menettelyn aloittamiselle.

               (4)

               Tämän vuoksi komissio aloitti Euroopan unionin virallisessa lehdessä julkaistulla ilmoituksella, jäljempänä ’vireillepanoilmoitus’ (2), polkumyynnin vastaisen menettelyn, joka koskee sellaisten Japanista peräisin olevien tiettyjen kamerajärjestelmien tuontia yhteisöön, jotka luokitellaan CN-koodeihin ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 ja 8543 70 90 (CN-koodit 1 päivästä tammikuuta 2007).

               (5)

               Vireillepanoilmoituksessa tarkasteltavana olevaksi tuotteeksi määritellään Japanista peräisin olevat tietyt kamerajärjestelmät, jotka koostuvat seuraavista:

                           a)

                           kameran runko,

                                       i)

                                       jossa on integroitu etsin, etsinliitäntä tai liitäntävalmius;

                                       ii)

                                       jossa on integroitu optinen yksikkö, etumoduuli tai vastaava laite (ks. kuvaus jäljempänä), liitäntä tai liitäntävalmius;

                                       iii)

                                       joko kameran runko ja sovitin yhdessä samassa kotelossa tai kumpikin erikseen;

                           b)

                           kameran sovitin. Se voi olla integroitu kamerarunkoon,

                           c)

                           optinen yksikkö, etumoduuli tai vastaava laite, joka on varustettu yhdellä tai useammalla kuvasensorilla sekä valoherkällä todellisella vähintään 6 mm:n pystysuoralla skannausalueella. Se voi olla integroitu kameran runkoon,

                           d)

                           kameran etsin. Se voi olla integroitu kameran runkoon,

                           e)

                           tukiasema tai kameraohjausyksikkö (CCU), joka on liitetty kameraan kaapelilla tai muulla tavoin, esimerkiksi langattomalla liitännällä,

                           f)

                           ohjaus- ja käyttöpaneeli (OCP) tai vastaava laite yksittäisten kameroiden hallintaa varten (värinsäätö, objektiivin aukko tai himmennin),

                           g)

                           pääohjauspaneeli (MCP) tai kamerakokoonpanon asetusyksikkö (master set-up unit eli MSU) kokonaishallintaa ja useiden etäkameroiden säätöä varten,

                           h)

                           laatikossa olevien objektiivien adapteriyksikkö, kuten Large Lens Adapter tai SuperXpander, joka mahdollistaa kannettavien kamerajärjestelmien käytön laatikossa olevien objektiivien kanssa,

                     ja jotka tuodaan yhdessä tai erikseen ja ovat peräisin Japanista.
               Kamerajärjestelmien ei tarvitse sisältää kaikkia edellä mainittuja osia.
               Edellä mainitut kamerajärjestelmän osat (paitsi kameran runko) eivät ole toimintakykyisiä erillisinä osina eikä niitä voi käyttää muissa kuin tietyn valmistajan kamerajärjestelmissä.
               Objektiivit ja nauhurit, joita ei ole asennettu samaan kuoreen kameran rungon kanssa, eivät kuulu tarkasteltavana olevan tuotteen määritelmään.
               Tarkasteltavana olevaa tuotetta voidaan käyttää televisiointiin, uutisten keruuseen, digitaaliseen elokuvaukseen tai muihin ammattitarkoituksiin. Ammattitarkoituksissa näitä järjestelmiä käytetään (muun muassa) opetus-, viihde-, mainos- ja dokumenttimateriaalin videoimiseen sekä sisäistä että ulkoista jakelua varten.

               (6)

               Neuvoston asetuksen (EY) N:o 2042/2000 (3), soveltamisalaan kuuluva tarkasteltavana oleva tuote eli Japanista peräisin olevat televisiokamerajärjestelmät, jotka luokitellaan CN-koodeihin ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 ja 8543 70 90 (CN-koodit 1 päivästä tammikuuta 2007) kuuluu täysin edellä olevaan tuotemääritelmään. Joulukuussa 2006 neuvosto vahvisti nämä toimenpiteet asetuksella (EY) N:o 1910/2006 (4) perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen, jäljempänä ’alkuperäiset toimenpiteet’. Alkuperäisiä toimenpiteitä koskee myös neuvoston asetus (EY) N:o 906/2007 (5).

               (7)

               Komissio ilmoitti virallisesti tutkimuksen vireillepanosta niille vientiä harjoittaville tuottajille, tuojille ja tuojia tai viejiä edustaville järjestöille, joita asian tiedettiin koskevan, sekä viejämaan edustajille, käyttäjille, kuluttajajärjestöille ja valituksen tehneille yhteisön tuottajille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi menettelyn aloittamista koskevassa ilmoituksessa asetetussa määräajassa, minkä lisäksi kaikille asianomaisille lähetettiin kyselylomakkeet.

         B.   VALITUKSEN PERUUTTAMINEN JA MENETTELYN PÄÄTTÄMINEN

               (8)

               Grass Valley Nederland BV peruutti virallisesti valituksensa komissiolle osoitetulla 12 päivänä huhtikuuta 2007 päivätyllä kirjeellä.

               (9)

               Perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei ole yhteisön edun mukaista.

               (10)

               Komissio katsoi, että menettely olisi päätettävä, koska tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi yhteisön edun mukaista. Asianomaisille osapuolille ilmoitettiin asiasta ja niille annettiin mahdollisuus esittää huomautuksensa. Huomautuksia siitä, että menettelyn päättäminen ei olisi yhteisön edun mukaista, ei esitetty.

               (11)

               Tämän vuoksi komissio katsoo, että Japanista peräisin olevien tiettyjen kamerajärjestelmien yhteisöön suuntautuvaa tuontia koskeva polkumyynnin vastainen menettely olisi päätettävä ottamatta käyttöön polkumyynnin vastaisia toimenpiteitä.

               (12)

               Tässä päätöksessä säädetyt toimenpiteet ovat neuvoa-antavan komitean lausunnon mukaiset,

         ON TEHNYT TÄMÄN PÄÄTÖKSEN:
   Ainoa artikla
   Päätetään Japanista peräisin olevien tiettyjen kamerajärjestelmien tuontia koskeva polkumyynnin vastainen menettely.

      Tehty Brysselissä 4 päivänä heinäkuuta 2007.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

      (2)  EUVL C 117, 18.5.2006, s. 8.

      (3)  EYVL L 244, 29.9.2000, s. 38. Asetus sellaisena kuin se on viimeksi muutettuna asetuksella (EY) N:o 1909/2006 (EUVL L 365, 21.12.2006, s. 1).

      (4)  EUVL L 365, 21.12.2006, s. 7.

      (5)  Katso tämän virallisen lehden sivu 1


title: Komission päätös, annettu 17 päivänä joulukuuta 2009 , Water-soluble tomato concentrate -valmisteen vaikutusta verihiutaleiden aggregaatioon koskevan terveysväitteen hyväksymisestä ja suojan myöntämisestä teollisoikeuden alaisille tiedoille Euroopan parlamentin ja neuvoston asetuksen (EY) N:o 1924/2006 mukaisesti (tiedoksiannettu numerolla K(2009) 10113) (ETA:n kannalta merkityksellinen teksti)

text:
               18.12.2009

               FI

               Euroopan unionin virallinen lehti

               L 336/55

      KOMISSION PÄÄTÖS,
   annettu 17 päivänä joulukuuta 2009,
   Water-soluble tomato concentrate -valmisteen vaikutusta verihiutaleiden aggregaatioon koskevan terveysväitteen hyväksymisestä ja suojan myöntämisestä teollisoikeuden alaisille tiedoille Euroopan parlamentin ja neuvoston asetuksen (EY) N:o 1924/2006 mukaisesti
   (tiedoksiannettu numerolla K(2009) 10113)
   (Ainoastaan englanninkielinen teksti on todistusvoimainen)
   (ETA:n kannalta merkityksellinen teksti)
   (2009/980/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (1) ja erityisesti sen 18 artiklan 4 kohdan,
   sekä katsoo seuraavaa:

               (1)

               Asetuksen (EY) N:o 1924/2006 mukaan elintarvikkeita koskevat terveysväitteet ovat kiellettyjä, jollei komissio ole hyväksynyt niitä kyseisen asetuksen mukaisesti ja jolleivät ne sisälly sallittujen väitteiden luetteloon.

               (2)

               Asetuksessa (EY) N:o 1924/2006 säädetään myös, että elintarvikealan toimijat voivat hakea lupaa terveysväitteiden esittämiseen jäsenvaltion toimivaltaiselta kansalliselta viranomaiselta. Toimivaltaisen kansallisen viranomaisen on toimitettava edellytysten mukaiset hakemukset eteenpäin Euroopan elintarviketurvallisuusviranomaiselle EFSAlle, jäljempänä ’elintarviketurvallisuusviranomainen’.

               (3)

               Hakemuksen vastaanotettuaan elintarviketurvallisuusviranomaisen on ilmoitettava asiasta viipymättä muille jäsenvaltioille ja komissiolle ja annettava lausunto kyseisestä terveysväitteestä.

               (4)

               Komissio tekee päätöksen terveysväitteen hyväksymisestä ja ottaa siinä huomioon elintarviketurvallisuusviranomaisen antaman lausunnon.

               (5)

               Uuteen tieteelliseen näyttöön perustuvat terveysväitteet ja/tai terveysväitteet, joihin sisältyy pyyntö teollisoikeuden alaisten tietojen suojaamisesta, on innovoinnin edistämiseksi käsiteltävä nopeutettua hyväksymismenettelyä noudattaen. Kun hakija on pyytänyt teollisoikeuden alaisten tietojen suojaamista, ja komissio ehdottaa tällaisten tietojen käytön rajoittamista hakijan eduksi, kyseinen rajoitus päättyy asetuksen (EY) N:o 1924/2006 21 artiklan mukaisesti viiden vuoden kuluttua.

               (6)

               Provexis Natural Products Ltd toimitti 7 päivänä tammikuuta 2009 asetuksen (EY) N:o 1924/2006 13 artiklan 5 kohdan nojalla hakemuksen, jonka perusteella elintarviketurvallisuusviranomaisen oli annettava lausunto terveysväitteestä, joka koski Water-Soluble Tomato Concentrate (WSTC) I:n ja II:n vaikutuksia verihiutaleiden aktiivisuuteen terveillä ihmisillä (kysymys EFSA-Q-2009–00229) (2). Hakijan esittämä väite oli seuraava: ”Auttaa ylläpitämään tervettä verenvirtausta ja edistää verenkiertoa.”

               (7)

               Komissio ja jäsenvaltiot saivat 28 päivänä toukokuuta 2009 elintarviketurvallisuusviranomaiselta tieteellisen lausunnon, jossa tultiin siihen johtopäätökseen, että esitettyjen tietojen perusteella WSTC I:n ja II:n nauttimisen ja verihiutaleiden normaalin aggregaation ylläpitämisen tukemisen välinen syy-seuraussuhde oli osoitettu todeksi. Väitteen olisi katsottava täyttävän asetuksessa (EY) N:o 1924/2006 asetetut vaatimukset edellyttäen, että väitteen sanamuotoa tarkistetaan, ja ottaen huomioon erityisesti asetuksen (EY) N:o 1924/2006 5 artiklan 2 kohdassa tarkoitetun vaatimuksen, ja väite olisi lisättävä yhteisön sallittujen väitteiden luetteloon.

               (8)

               Asetuksen (EY) N:o 1924/2006 yhtenä tavoitteena on varmistaa, että terveysväitteet ovat tosia, selkeitä ja luotettavia sekä kuluttajalle hyödyllisiä ja että väitteiden sanamuoto ja esitystapa otetaan huomioon tältä kannalta. Sen vuoksi hakijan käyttämiin väitteisiin, jotka sanamuotonsa mukaan merkitsevät kuluttajalle samaa kuin jokin hyväksytty terveysväite, koska ne kuvaavat samaa suhdetta jonkin elintarvikeryhmän, elintarvikkeen tai jonkin sen ainesosan ja terveyden välillä, olisi sovellettava samoja, tämän päätöksen liitteessä esitettyjä käytön edellytyksiä.

               (9)

               Elintarviketurvallisuusviranomainen totesi lausunnossaan, ettei se olisi voinut tulla johtopäätökseensä ottamatta huomioon yhdeksää tutkimusta, joiden hakija on ilmoittanut olevan teollisoikeuden alaisia.

               (10)

               Saatuaan elintarviketurvallisuusviranomaisen lausunnon komissio pyysi hakijalta lisäselvitystä perusteluihin, jotka hakija oli toimittanut teollisoikeuden alaisiksi ilmoittamiensa yhdeksän tutkimuksen ja erityisesti asetuksen (EY) N:o 1924/2006 21 artiklan 1 kohdan b alakohdassa tarkoitetun yksinomaisen oikeuden käyttää viittauksia osalta. Kaikki hakijan toimittamat perustelut on arvioitu. Seitsemän julkaisemattoman tutkimuksen osalta katsotaan, että asetuksen (EY) N:o 1924/2006 21 artiklan 1 kohdassa säädetyt vaatimukset täyttyvät. Tieteellisiä tutkimustietoja ja muita seitsemään tutkimukseen sisältyviä tietoja ei näin ollen saa käyttää myöhemmän hakijan hyödyksi viiden vuoden aikana hyväksymispäivästä lukien ottaen huomioon kyseisen asetuksen 21 artiklan 1 kohdassa säädetyt edellytykset. Ennen terveysväitteen hyväksymistä koskevan hakemuksen jättämistä julkaistujen kahden tutkimuksen (3) osalta katsotaan, että koska tutkimukset on julkaistu ja saatettu julkisiksi, niiden suojaaminen ei ole perusteltua asetuksen (EY) N:o 1924/2006 tavoitteiden perusteella, joista yhtenä on suojella investointeja, joita innovoijat ovat tehneet kerätessään tietoja hakemuksensa tueksi kyseisen asetuksen mukaisesti, eli suojaa ei tulisi myöntää.

               (11)

               Komission saamat, asetuksen (EY) N:o 1924/2006 16 artiklan 6 kohdan mukaiset hakijan kannanotot on otettu huomioon tässä päätöksessä säädettyjä toimenpiteitä määriteltäessä.

               (12)

               Jäsenvaltioita on kuultu,

         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen liitteessä esitetty terveysväite lisätään yhteisön sallittujen väitteiden luetteloon, josta säädetään asetuksen (EY) N:o 1924/2006 13 artiklan 3 kohdassa.
   2 artikla
   Tämän päätöksen liitteessä mainittuja tieteellisiä tutkimustietoja ja muita tutkimuksiin sisältyviä tietoja saa käyttää ainoastaan hakijan hyödyksi viiden vuoden aikana hyväksymispäivästä lukien ottaen huomioon asetuksen (EY) N:o 1924/2006 21 artiklan 1 kohdassa säädetyt edellytykset.
   3 artikla
   Tämä päätös on osoitettu yritykselle Provexis Natural Products Ltd., Thames Court, 1 Victoria Street, Windsor, Berkshire, SL4 1YB, Yhdistynyt kuningaskunta.

      Tehty Brysselissä 17 päivänä joulukuuta 2009.

            Komission puolesta

         Androulla VASSILIOU

            Komission jäsen

      (1)  EUVL L 404, 30.12.2006, s. 9.

      (2)  The EFSA Journal (2009) 1101, s. 1–15.

      (3)  O’Kennedy N, Crosbie L, Whelam S, Luther V, Horgan G, Broom JI, Webb DJ, Duttaroy AK, Effects of tomato extract on platelet function: a double-blinded crossover study in healthy humans. The American Journal of Clinical Nutrition, 2006, Vol. 84, s. 561–569, ja O’Kennedy N, Crosbie L, van Lieshout M, Broom JI, Webb DJ, Duttaroy AK, Effects of antiplatelet components of tomato extract on platelet function in vitro and ex vivo: a time-course cannulation study in healthy humans. s. 570–579.

      LIITE

                  Hakija – Osoite

                  Ravintoaine, muu aine, elintarvike tai elintarvikeryhmä

                  Väite

                  Väitteen käytön edellytykset

                  Elintarvikkeen nauttimisen edellytykset ja/tai rajoitukset ja/tai lisämaininta tai varoitus

                  Teollisoikeuden alaiset tiedot, joita saa käyttää ainoastaan hakijan hyväksi

                  EFSAn lausunnon numero

                  Provexis Natural Products Ltd., Thames Court, 1 Victoria Street, Windsor, Berkshire, SL4 1YB, Yhdistynyt kuningaskunta

                  Water-Soluble Tomato Concentrate (WSTC) I ja II

                  Water-Soluble Tomato Concentrate (WSTC) I ja II auttavat ylläpitämään verihiutaleiden normaalia aggregaatiota, mikä tukee tervettä verenvirtausta.

                  Kuluttajalle ilmoitetaan, että edullinen vaikutus saavutetaan nauttimalla päivittäin 3 g WSTC I:tä tai 150 mg WSTC II:ta enintään 250 ml:ssa hedelmämehuja, maustettuja juomia tai jogurttijuomia (mikäli niitä ei ole pastöroitu voimakkaasti).

                              1.

                              O’ Kennedy N, Crosbie L, van Lieshout M, Broom JI, Webb DJ, Duttaroy AK, 2003a. Persistence of the antiplatelet effect of a single dose of WSTC equivalent to 2 fresh tomatoes over a 24-hour timecourse. REC No.02/0269

                              2.

                              O’ Kennedy et al.2003b. A 42-day randomised, controlled and double-blinded crossover study to evaluate effects of daily WSTC consumption on platelet function, coagulation and some baseline CVD risk markers. REC No 03/0177.

                              3.

                              O’ Kennedy et al.2005. Effects of overconsuming Sirco®, a one-a-day fruit juice drink containing 12 g/L WSTC, on platelet function in healthy subjects. REC No 05/S0802/77.

                              4.

                              O’ Kennedy et al.2006c. A pilot study to compare the antiplatelet effects of WSTC in healthy subjects, after consumption in two different food matrices. REC No 06/S0802/60.

                              5.

                              O’ Kennedy et al.2007. A randomised, controlled and double-blinded crossover study to compare the antiplatelet effects of three different formats of WSTC in healthy humans. REC No 07/S0801/13.

                              6.

                              Song V, Sheddon A, Horgan G and O’ Kennedy N. Anticoagulatory and anti-inflammatory activities of WSTC in platelets and endothelial cells. Käsikirjoitus julkaistavaksi; 2008.

                              7.

                              Zhang F, Song V, Neascu M, Crosbie L, Duncan G, Horgan G, de Roos B and O’ Kennedy N. Flow cytometric and proteomic studies examining the effects of WSTC on platelet function in vitro. Julkaisematon, 2007/2008.

                  Q-2009–00229


title: 2009/194/EY: Euroopan parlamentin päätös 22. huhtikuuta 2008 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka VII — Alueiden komitea

text:
               31.3.2009

               FI

               Euroopan unionin virallinen lehti

               L 88/83

         EUROOPAN PARLAMENTIN PÄÄTÖS
   22. huhtikuuta 2008
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka VII — Alueiden komitea
   (2009/194/EY)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (C6–0368/2007) (2),
   ottaa huomioon alueiden komitean vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6–0095/2008),

               1.

               myöntää alueiden komitean pääsihteerille vastuuvapauden alueiden komitean talousarvion toteuttamisesta varainhoitovuonna 2006;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 273, 15.11.2007, s. 1.

      (4)  EUVL C 274, 15.11.2007, s. 130.

      (5)  EYVL L 248, 16.9.2002, s. 1.
    ---documentbreak---

               31.3.2009

               FI

               Euroopan unionin virallinen lehti

               L 88/84

         EUROOPAN PARLAMENTIN PÄÄTÖSLAUSELMA
   22. huhtikuuta 2008
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka VII — Alueiden komitea
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (C6–0368/2007) (2),
   ottaa huomioon alueiden komitean vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6–0095/2008),

               1.

               panee merkille, että vuonna 2006 alueiden komitealla oli käytettävissään maksusitoumusmäärärahoja yhteensä 74 391 953,27 euroa (69 570 456,32 euroa vuonna 2005) ja että niiden käyttöaste oli 97,94 prosenttia;

               2.

               panee merkille, että 1. tammikuuta 2005 tapahtuneen suoriteperusteisen kirjanpidon käyttöönoton jälkeen alueiden komitean tilinpäätöksestä ilmenee, että sen taloudellinen tulos on kyseisenä varainhoitovuonna negatiivinen (8 306 761 euroa) ja että sillä on toisiaan vastaava määrä varoja ja vastuita (101 124 165 euroa);

               3.

               panee tyytyväisenä merkille, että Euroopan talous- ja sosiaalikomitea ja alueiden komitea allekirjoittivat joulukuussa 2007 uuden hallinnollista yhteistyöjärjestelyä koskevan sopimuksen kaudelle 2008–2014; on vakuuttunut siitä, että näiden kahden toimielimen välinen yhteistyö on taloudellisesti kannattavaa eurooppalaisten veronmaksajien kannalta;

               4.

               panee tyytyväisenä merkille näiden toimielinten selvän sitoutumisen sisäisen valvonnan standardien yhdenmukaistamiseksi parhaiden käytäntöjen pohjalta sekä kaikkien muiden asianmukaisten, yhteispalvelujen varainhoidollisten menettelyjen yhdenmukaistamiseksi;

               5.

               panee merkille, että uudessa sopimuksessa pidetään kaikkein tärkeimmät osa-alueet (infrastruktuuri, atk ja televiestintä sekä kääntäminen, mukaan lukien asiakirjojen tuottaminen) yhteispalvelun piirissä, kun taas rajallinen määrä palveluja irrotetaan siitä, mm. sisäiset palvelut, sosiaali- ja terveydenhuoltopalvelut, kirjasto ja painatuksen esitoimet;

               6.

               vaatii kuitenkin, että tämä palvelujen irrottaminen ei saa aiheuttaa kuluja, ja kehottaakin siksi näitä komiteoita laatimaan osana välivaiheen arviointia yhteisen analyysin, jotta voidaan arvioida, onko tästä resurssien siirrosta ollut hyötyä molemmille; pyytää komiteoita antamaan parlamentille yhteistyösopimuksesta irrotettujen palvelujen osalta tietoja miniyhteistyösopimuksista;

               7.

               kiinnittää huomiota tilintarkastustuomioistuimen vuosikertomuksensa 10.19 kohdassa tekemään huomautukseen siitä, että sopimusten hallinnointi ja valvonta oli puutteellista; panee huolestuneena merkille, että suuri prosenttiosuus hankintojen kokonaismenoista perustui sopimuksiin, jotka tehtiin neuvottelumenettelyllä tarjousmenettelyjen sijaan; panee kuitenkin tyytyväisenä merkille komiteoiden yhteispalvelujen antamat tiedot, joiden mukaan useimmista rakennuksiin liittyvistä hankinnoista, joista oli aiemmin tehty sopimukset neuvottelumenettelyllä, on tehty uusi sopimus tarjouskilpailun pohjalta tai käynnistetty tarjouskilpailu;

               8.

               panee tässä yhteydessä tyytyväisenä merkille yhteispalveluihin luodun sopimusyksikön, joka avustaa kaikkia yhteispalvelujen toiminnallisia osastoja julkisten hankintojen alalla; panee merkille, että uudessa sopimuksessa yhteispalvelujen tarkastusyksikkö on siirretty kunkin komitean omiin yksiköihin;

               9.

               panee merkille, että esittelijän Remorqueur- ja Van Maerlant -rakennusten käyttöastetta vuonna 2007 koskevaan kyselyyn annettujen yhteispalvelujen vastausten perusteella 92 prosenttia komiteoiden toimistotilojen kokonaismäärästä on nyt käytössä ja tilantarve on tyydytetty tuleviksi vuosiksi;

               10.

               panee merkille Montoyer-rakennuksen eteisaulan kunnostamisen osalta, että Euroopan talous- ja sosiaalikomitean sisäinen tarkastaja totesi raportissaan, ettei hän löytänyt tekijöitä, jotka olisivat tukeneet sitä, ettei Montoyer-rakennuksen eteisaulan kunnostustöiden valmistumisen myöhästymistä koskevien seuraamusten sopiminen olisi ollut puolusteltavissa; huomauttaa, että tämä raportti lähetettiin OLAFille eikä se johtanut mihinkään jatkotoimiin, joista Euroopan talous- ja sosiaalikomitea tai alueiden komitea olisivat tietoisia;

               11.

               panee merkille, että tarkastusyksikkö siirrettiin vuonna 2006 talousarvio- ja varainhoitoyksiköstä yleishallinnon yksikköön, jotta korostettaisiin edelleen tehtävien toisistaan erottamisen periaatetta ja kyseisen yksikön riippumattomuutta; panee lisäksi merkille, että alueiden komitea katsoo toteuttaneensa tyydyttävän määrän jälkitarkastuksia vuonna 2006 ja että se on pyytänyt kaikkia yksiköitään tarkastamaan 5 prosenttia kaikista asiakirjoista vuonna 2007; panee tyytyväisenä merkille, että alueiden komitea on lisännyt huomattavasti resurssejaan ja kapasiteettiaan varainhoidon tarkastusyksikössä;

               12.

               pitää ratkaisevan tärkeänä, että esimerkiksi tulojen ja menojen hyväksyjien ja tarkastajien suorittamat tarkastukset ovat riittävän tiukkoja; korostaa tässä yhteydessä, että on tärkeää toteuttaa riittävästi satunnaisia tarkastuksia kaikilla aloilla sen lisäksi, että toteutetaan muutamia strategisia tarkastuksia aloilla, joilla riski on suurempi;

               13.

               panee merkille tilintarkastustuomioistuimen edellä mainitun vuosikertomuksen 10.23 kohdassa tekemän huomautuksen, jonka mukaan alueiden komitean hallinto havaitsi jälkitarkastuksen yhteydessä yhden kansallisen valtuuskunnan tositteiden osalta, että käsin kirjoitettujen matkatoimiston laskujen perusteella korvattu matkakustannus (lentolippu) oli keskimäärin 83 prosenttia kalliimpi kuin lentoyhtiön kyseisestä lipusta veloittama hinta;

               14.

               panee merkille, että alueiden komitean hallinto suoritti tämän seurauksena asiasta laajan tutkimuksen, joka saatiin päätökseen heinäkuussa 2007 ja jonka tulokset eivät alueiden komitean mukaan osoittaneet, että hallintokustannuksista maksetut summat olivat perusteltuja;

               15.

               panee tyytyväisenä merkille, että alueiden komitea päätti asettaa myöhempien korvausten maksamisen ehdoksi tiettyjen vaatimusten noudattamisen ja keskeytti kaikki aiempien järjestelyjen nojalla hankittuihin matkustusasiakirjoihin perustuvien korvausten maksut; panee tyytyväisenä merkille, että alueiden komitea ilmoitti varotoimenpiteenä myös OLAFille jälkitarkastusten etenemisestä ja alueiden komitean hallinnon toteuttamista toimista;

               16.

               panee merkille, että palkanosien siirtoa koskeva sisäinen tutkimus, joka saatiin päätökseen vuonna 2006 ja johon sisältyi kaikkien tehtyjen siirtojen perusteellinen analyysi, paljasti, että tällä alalla ilmeni epätarkkuutta tehtävien (käynnistävät toiminnot ja sisäinen tarkastus) toisistaan erottamisen periaatteen noudattamisessa ja että valvontaympäristö olisi pitänyt asettaa paremmin etusijalle kyseiset riskit huomioon ottaen; panee lisäksi merkille, että sisäisen tarkastajan suositusten aiheuttamat jatkotoimet toteutettiin helmikuussa 2007; kehottaa alueiden komiteaa varmistamaan tarkastussuositusten täysimääräisen täytäntöönpanon;

               17.

               panee merkille, että OLAF vahvisti tutkimuksen jälkeen, että kahdeksan siirtoa ei ollut henkilöstösääntöjen mukaisia, ja suositti liikaa maksettujen summien perimistä takaisin asianomaisilta virkamiehiltä; panee tyytyväisenä merkille, että kaikki perinnät oli saatu päätökseen vuoden 2007 alkupuoliskolla; panee lisäksi merkille, että OLAF suositti, että kurinpitomenettely aloitetaan kuuden henkilöstöön kuuluvan osalta, ja heistä viiden osalta se myös toimitti asiakirjat Belgian viranomaisille;

               18.

               panee merkille, että alueiden komitean nimittävä viranomainen pidätti Belgian viranomaisten pyynnöstä kyseisten virkamiesten koskemattomuuden 6. heinäkuuta 2007, jotta viranomaiset voivat kuulla heitä; panee lisäksi merkille, että alueiden komitean hallinto ei tähän mennessä ole saanut tietoja siitä, aikovatko Belgian viranomaiset ryhtyä jatkotoimiin näissä tapauksissa;

               19.

               panee tyytyväisenä merkille, että alueiden komitean pääsihteeri käynnisti hallinnollisen tutkinnan, jonka toimitti komission entinen apulaispääjohtaja; huomauttaa, että kahdessa viidestä tapauksesta, joissa asia saatettiin viranomaisten käsiteltäväksi, alueiden komitean nimittävä viranomainen päätti aloittaa kurinpitomenettelyn kurinpitolautakunnassa; ymmärtää sen, että henkilöstösääntöjen mukaisesti lopullinen päätös näissä tapauksissa voidaan tehdä vasta, kun belgialainen tuomioistuin on antanut lopullisen päätöksensä;

               20.

               panee merkille, että kolmessa muussa tapauksessa nimittävä viranomainen tekee lopullisen päätöksensä kurinpitomenettelyn aloittamisesta heti, kun on saanut tarpeelliset tiedot jatkotoimista, joihin Belgian viranomaiset aikovat ryhtyä; panee lisäksi merkille, että yhdessä muussa tapauksessa, jossa OLAF ei ole siirtänyt asiaa Belgian viranomaisille, nimittävä viranomainen päätti hallinnollisessa tutkinnassa esitetyn suositusten mukaisesti antaa kyseiselle virkamiehelle varoituksen; vaatii jälleen syytteiden nostamista ehdottomasti kaikissa tapauksissa, joissa petollinen toiminta voidaan todistaa;

               21.

               kehottaa alueiden komiteaa harkitsemaan asianmukaisia kurinpitotoimia, mikäli toimivaltaisissa tuomioistuimissa vireillä olevien asioiden lopputulokset sitä edellyttävät;

               22.

               panee tyytyväisenä merkille, ettei alueiden komiteassa ole enää erityisiä ongelmia rekrytoinnin osalta ja että se ottaa lähes täyden osuutensa muiden toimielinten kanssa neuvotellun järjestelyn mukaisesti.

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 273, 15.11.2007, s. 1.

      (4)  EUVL C 274, 15.11.2007, s. 130.

      (5)  EYVL L 248, 16.9.2002, s. 1.